Money tap
మూడేళ్లలో 100 నగరాలకు మనీట్యాప్‌ విస్తరణ
హైదరాబాద్‌, డిసెంబరు 15: దేశంలోని మొట్టమొదటిసంస్థగా మొబైల్‌యాప్‌ ద్వారా రుణపరపతిని అందించే సంస్థగా మనీట్యాప్‌ రానున్న మూడేళ్లలో వందనగరాలకు విస్తరించనున్నట్లు కంపెనీ సహవ్యవస్థాపకులు అనూజ్‌ కాకర్‌ వెల్లడించారు. వేతనాలు పొందుతున్న కేటగిరీ ఉద్యోగులకు మనీట్యాప్‌ అహ్మ దాబాద్‌, వదోదర, ఢిల్లీఎన్‌సిఆర్‌, ముంబై, బెంగళూరు, హైదరాబాద్‌చెన్నై నగరాల్లో రుణపరపతిని అందిస్తున్నదని, ఇందుకోసం ఆర్‌బిఎల్‌ బ్యాంకుతో అవగాహన కుదుర్చుకున్నట్లు అనూజ్‌ వెల్లడించారు. మనీట్యాప్‌ యాప్‌ను డౌన్‌లోడ్‌చేసుకుని కాగితరహిత లావాదేవీలు, ఆధార్‌,పాన్‌కార్డుసాయంతో మొత్తం నింపి పంపిస్తే సిబిల్‌ నివేదిక అనంతరం బ్యాంకులకు పంపిస్తామని బ్యాంకు రుణపరపతికి అంగీకరిస్తే మొత్తం నేరుగా లబ్ధిదారుని ఖాతాకు జమ అవుతుందన్నారు. 25 వేల నుంచి ఐదు లక్ష లరూపాయలవరకూ రుణపర పతి అందుతుందని, ఇఎంలు వాటి వివరాలను కూడా సమగ్రంగా పొందుపర చడం జరుగుతుందన్నారు. మూడేళ్లలోపు ఇఎంఐపద్ధతిలో చెల్లించాల్సి ఉం టుందన్నారు.
వడ్డీరేట్లు కనిష్టంగా 1.25శాతంగా ఉన్నట్లు ఆయన తెలిపారు. అవసరమైతే ఆర్‌బిఎల్‌క్రెడిట్‌కార్డు కస్టమర్లకు అందిస్తారని ఇవన్నీ పోస్టుద్వారా పంపిస్తామన్నారు. రెగ్యులర్‌ మాస్టర్‌కార్డు,క్రెడిట్‌కార్డు డెబిట్‌కార్డుల సాయం తో మనీట్యాప్‌ రుణం తమబ్యాంకు ఖాతాలనుంచి విత్‌డ్రాచేసుకునే అవకాశం ఉందన్నారు. మొత్తం కెవైసి పూర్తిచేసిన తర్వాత ఒకేఒక్కసారి 499రూపాయలు పన్నులతో చెల్లించాల్సి ఉంటుంది. ఆర్‌బిఎల్‌ బ్యాంకు యొక్కమొదటినెల బిల్లుతో చెల్లించాలి. ప్రభుత్వరంగ బ్యాంకులు, నాన్‌బ్యాంకింగ్‌ ఫైనాన్స్‌ కంపెనీలతో కూడా సంప్రదింపులు జరుపుతున్నట్లు వెల్లడించారు. రెండుశాతం ప్రాసెసింగ్‌ ఫీజు, 15-18శాతం వడ్డీ ఉంటుందని వివరించారు. ప్రస్తుతం ఏడునగరాల్లో 70 వేల డౌన్‌లోడ్లు జరిగాయని అనూజ్‌ వివరించారు. ఈ ఏడాది చివరినాటికి 20 నగరాలకు విస్తరిస్తామని, వచ్చే మూడేళ్లలో మనీట్యాప్‌యాప్‌ పదిలక్షల డౌన్‌లోడ్లు కావాలన్న లక్ష్యం ఉందని, అలాగే 100 నగరాలకు మనీట్యాప్‌ సేవలు విస్తరిస్తామని అనూజ్‌కాకర్‌ వివరించారు.